Document ID: 32004R1504

PADOMES REGULA (EK) Nr. 1504/2004
(2004. gada 19. jūlijs),
ar kuru groza un atjaunina Padomes Regulu (EK) Nr. 1334/2000, ar ko nosaka Kopienas režīmu divējāda lietojuma preču un tehnoloģiju eksporta kontrolei
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Saskaņā ar Regulu (EK) Nr. 1334/2000 (1) jānosaka efektīva kontrole divējāda lietojuma precēm (tostarp programmatūru un tehnoloģijas), ja tās izved no Kopienas.
(2)
Lai dalībvalstīm un Kopienai nodrošinātu iespējas ievērot to starptautiskās saistības, Regulas (EK) Nr. 1334/2000 I pielikumā noteikts kopējs divējāda lietojuma preču un tehnoloģiju saraksts, kas norādīts minētās regulas 3. pantā, ar kuru īsteno kontroles režīmus divējāda lietojuma precēm, par ko ir starptautiskas vienošanās, tostarp Vasenāras režīmu, ko paredz Vienošanās, Raķešu tehnoloģiju kontroles režīms (MTCR), Kodolmateriālu piegādātāju valstu grupa (NSG), Austrālijas Grupa un Konvencija par ķīmiskajiem ieročiem (CWC).
(3)
Regulas (EK) Nr. 1334/2000 11. pantā paredzēts, ka I pielikumu un IV pielikumu atjaunina atbilstīgi attiecīgajām dalībvalstu saistībām un pienākumiem, un jebkuriem to grozījumiem, ko tās uzņēmušās kā starptautisko ieroču neizplatīšanas režīmu un eksporta kontroles pasākumu dalībnieces vai arī ratificējot attiecīgus starptautiskus līgumus.
(4)
Regulas (EK) Nr. 1334/2000 I pielikums būtu jāgroza, lai ņemtu vērā izmaiņas, kas pieņemtas sakarā ar Vasenāras Vienošanos, Austrālijas Grupu un Raķešu tehnoloģijas kontroles režīmu, kopš minētajā regulā 2003. gada 27. janvārī tika izdarīti grozījumi ar Regulu Nr. 149/2003 (2).
(5)
Ar Padomes Regulu (EK) Nr. 885/2004 grozīja Regulas (EK) Nr. 1334/2000 II pielikuma 3. daļu, lai svītrotu Čehijas Republiku, Ungāriju un Poliju no spēkā esošā to valstu saraksta, kurām piemēro Kopienas eksporta atļauju.
(6)
Uzziņai eksporta kontroles iestāžu un operatoru vajadzībām ir jāpublicē atjaunināta un konsolidēta Regulas (EK) Nr. 1334/2000 pielikumu versija, ņemot vērā visus grozījumus, ko dalībvalstis pieņēmušas starptautiskos forumos laikposmā no 2002. gada decembra līdz 2003. gada decembrim.
(7)
Regula (EK) Nr. 1334/2000 būtu attiecīgi jāgroza,
IR PIEŅĒMUSI ŠO REGULU.
1. pants
Regulas (EK) Nr. 1334/2000 pielikumus aizstāj ar tekstu šīs regulas pielikumā.
2. pants
Šī regula stājas spēkā trīsdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 19. jūlijā

Labels: 7
3
5